Diari Oficial de la Generalitat Valenciana


Sumari del DOGV 3602, del 11-10-1999 (1999/8320)

RESOLUCIÓ de 23 de setembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda a l'acord marc de col·laboració per al desenvolupament del projecte Arbitratge de Consum Turístic In Situ a Benidorm, subscrit el 31 de juliol de 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/8320


Data del document
:   23-09-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * Benidorm
    * cooperació administrativa
    * turisme

RESOLUCIÓ de 23 de setembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda a l'acord marc de col·laboració per al desenvolupament del projecte Arbitratge de Consum Turístic In Situ a Benidorm, subscrit el 31 de juliol de 1997. [1999/8320]
  
Subscrita, després de la tramitació prèvia reglamentària, entre la Conselleria d'Ocupació, Indústria i Comerç, la Conselleria de Benestar Social, l'Institut Nacional del Consum del Ministeri de Sanitat i Consum, l'Agència Valenciana de Turisme, la Diputació Provincial d'Alacant i l'Ajuntament de Benidorm, el 12 de maig de 1999, una addenda a l'acord marc de col·laboració per al desenvolupament del projecte Arbitratge de Consum Turístic in situ a Benidorm subscrit el 31 de juliol de 1997, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 1234/1999, i que figura com a annex d'aquesta resolució.
  
València, 23 de setembre de 1999.- La subsecretària del Secretariat de Govern i Relacions amb les Corts: Amparo Koninckix Frasquet.
  
Addenda a l'acord marc de Col·laboració per al desenvolupament del projecte Arbitratge de Consum Turístic In Situ a Benidorm, subscrit el 31 de juliol de 1997.
  
Benidorm, 12 de maig de 1999.
  
Reunits:
  
D'una part, el senyor. Diego Such Pérez, conseller d'Ocupació, Indústria i Comerç de la Generalitat Valenciana, en virtut de l'Acord del Govern Valencià del dia 10 de novembre de 1998.
  
D'una altra part, la senyora. Marcela Miró Pérez, consellera de Benestar Social de la Generalitat Valenciana, en virtut de l'acord del Govern Valencià del dia 10 de novembre de 1998.
  
D'una altra part el senyor. Oscar López Santos, vicepresident de l'Institut Nacional del Consum del Ministeri de Sanitat i Consum, en virtut de l'Ordre del dia 11 de novembre de 1996 del Ministeri de Sanitat i Consum.
  
D'una altra part, el senyor. Roc Gregori i Aznar, president executiu de l'Agència Valenciana de Turisme, en virtut de l'article 5.f) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana de Turisme.
  
D'una altra part, el senyor Julio de España Moya, president de la Diputació Provincial Alacant, en virtut de la representació que té.
  
I d'una altra, el senyor Vicente Pérez Devesa, alcalde president de l'Ajuntament de Benidorm, en virtut de l'acord de la Comissió de Govern del dia 14 de juliol de 1997.
  
Exposen:
  
I. Que el dia 31 de juliol de 1997 fou subscrit l'acord marc de col·laboració per al desenvolupament del Projecte Arbitratge de Consum Turístic In Situ a Benidorm, i es va establir com a objecte d'aquest que les reclamacions de contingut econòmic plantejades pels consumidors a la ciutat de Benidorm, es conegueren a la seu de la Junta Arbitral de Consum Provincial d'Alacant a l'esmentat municipi.
  
II. Un any després, la valoració de l'experiència ha de considerar-se molt positiva a la vista dels resultats aconseguits. Per aquest motiu, és considera recomanable l'ampliació d'aquesta experiència a altres zones turístiques en les quals es plantegen reclamacions dels consumidors semblants a les del municipi de Benidorm.
  
Concretament, es considera convenient l'execució d'aquest projecte de l'Arbitratge de Consum Turístic In Situ a la comarca de la Marina Baixa, el terme de la qual forma part de l'àmbit territorial d'actuació de la Junta Arbitral de Consum Provincial d'Alacant.
  
III. Amb aquesta finalitat, i aprofitant la infraestructura i l'experiència de la seu de Benidorm, les sol·licituds d'arbitratge sorgides com a conseqüència de les reclamacions procedents de l'esmentada comarca de la Marina Baixa es trametran a la seu de Benidorm on seran resoltes.
  
Per tot això, les parts que intervenen
  
ACORDEN
  
Primer i únic
  
Modificar la clàusula primera de l'acord marc de col·laboració per al desenvolupament del projecte Arbitratge de Consum Turístic In Situ a Benidorm, subscrit el 31 de juliol de 1997, ampliant l'àmbit territorial d'aquest acord a la comarca de la Marina Baixa.
  
I com a prova de conformitat, les parts que intervenen signen aquesta addenda, en sis exemplars, al lloc i en la data indicats al començament.
  
El conseller d'Ocupació, Indústria i Comerç, Diego Such Pérez.
  
La consellera de Benestar Social, Marcela Miró Pérez.
  
El vicepresident de l'Institut Nacional del Consum, Ismael Díaz Yubero.
  
El president de la Agència Valenciana del Turisme, Roc Gregori Aznar.
  
El president de la Diputació Provincial d'Alacant, Julio de España Moya.
  
El alcalde-president de l'Ajuntament de Benidorm, Vicente Pérez Devesa.